CELEX: C2004/239/48
Language: el
Date: 2004-09-25 00:00:00
Title: Διάταξη του Προέδρου του Πρωτοδικείου, της 12ης Μαΐου 2004, στην υπόθεση Τ-198/01 R [III], Technische Glaswerke Ilmenau GmbH κατά Επιτροπής των Ευρωπαϊκών Κοινοτήτων (Διαδικασία ασφαλιστικών μέτρων — Κρατική ενίσχυση — Υποχρέωση ανακτήσεως — Fumus boni juris — Επείγων χαρακτήρας — Στάθμιση των συμφερόντων — Εξαιρετικές περιστάσεις)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/22
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ
   
   της 12ης Μαΐου 2004
   στην υπόθεση Τ-198/01 R [III], Technische Glaswerke Ilmenau GmbH κατά Επιτροπής των Ευρωπαϊκών Κοινοτήτων
   (Διαδικασία ασφαλιστικών μέτρων - Κρατική ενίσχυση - Υποχρέωση ανακτήσεως - Fumus boni juris - Επείγων χαρακτήρας - Στάθμιση των συμφερόντων - Εξαιρετικές περιστάσεις)
   (2004/C 239/48)
   Γλώσσα διαδικασίας: η γερμανική
   Στην υπόθεση T-198/01 R [III], Technische Glaswerke Ilmenau GmbH, με έδρα το Ilmenau (Γερμανία), εκπροσωπούμενη, αρχικώς, από τους G. Schohe και C. Arhold και, εν συνεχεία, από τους C. Arhold και N. Wimmer, δικηγόρους, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: V. Di Bucci και V. Kreuschitz), υποστηριζομένης από την Schott Glas, με έδρα το Mainz (Γερμανία), εκπροσωπουμένης από τον U. Soltész, δικηγόρο, με αντικείμενο αίτηση παρατάσεως της αναστολής εκτελέσεως του άρθρου 2 της αποφάσεως 2002/185/ΕΚ της Επιτροπής, της 12ης Ιουνίου 2001, σχετικά με κρατική ενίσχυση που χορηγήθηκε από την Ομοσπονδιακή Δημοκρατία της Γερμανίας υπέρ της Technische Glaswerke Ilmenau GmbH (ΕΕ L 62, 2002, σ. 30), την οποία διέταξε στην παρούσα υπόθεση ο Πρόεδρος του Πρωτοδικείου με διατάξεις της 4ης Απριλίου 2002 και της 1ης Αυγούστου 2003, ο Πρόεδρος του Πρωτοδικείου εξέδωσε στις 12 Μαΐου 2004 διάταξη με το ακόλουθο διατακτικό:
   
               1.
            
            
               Αναστέλλει, μέχρι την έκδοση της αποφάσεως στην κύρια δίκη, την εκτέλεση του άρθρου 2 της αποφάσεως 2002/185/ΕΚ της Επιτροπής, της 12ης Ιουνίου 2001, σχετικά με κρατική ενίσχυση που χορηγήθηκε από την Ομοσπονδιακή Δημοκρατία της Γερμανίας υπέρ της Technische Glaswerke Ilmenau GmbH.
            
         
               2.
            
            
               Επιφυλάσσεται ως προς τα δικαστικά έξοδα, συμπεριλαμβανομένων των εξόδων της παρεμβαίνουσας.